Държавен вестник, бр. 95, 2025 г., стр. 201

БРОЙ  95	
Д Ъ Р Ж А В Е Н  В Е С Т Н И К 	
СТР.  201  
1. Изисквания към кандидатите  
1.1. Изисквания към кандидатите за входящо минимално образователно и/или 
входящо квалификационно равнище за придобиване на степен на професионална 
квалификация съгласно Закона за професионалното образование и обучение. 
За придобиване на трета степен на професионална квалификация по професията 
„Дигитално проектиране на мебели и интериор“ от Списъка на професиите за 
професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
● 
за ученици – завършено основно образование; 
● 
за лица, навършили 16 години –  придобито право за явяване на държавни 
зрелостни изпити или завършено средно образование. 
1.2. Здравословното състояние на кандидата се удостоверява с медицински 
документ, който доказва, че професията, по която желае да се обучава, не му е 
противопоказна. 
2. Описание на професията 
Лицата, придобили трета степен на професионална квалификация по професия 
„Дигитално проектиране на мебели  и интериор“, извършват трудови дейности по 
проектиране на мебели и интериор, използвайки и прилагайки дигитални продукти в хода 
на своята работа. В хода на работа влагат знания, умения и усет в проектите, постигайки 
стил, уют и комфорт. В изпълнение на професионалните си задължения работят с 
техническа и конструктивна документация на мебелни изделия; съблюдават правилата за 
чертане, конструиране и проектиране на видове мебели и интериор за жилищни, 
обществени сгради и офиси. В процеса на работа изследват основните функционални зони 
в интериора, анализират дейностите в тях, систематизират материалите от проучването и 
съставят доклад; разработват няколко идейни варианта (концепции), прилагайки 
принципите на интериорното проектиране; изчертават проекти на интериор с различни 
видове програми; проектират, конструират и макетират единични и комплекти мебели за 
жилищни, обществени сгради и офиси; изготвят оферти и презентират  идейни проекти пред 
клиенти. В рамките на дейността си осъществяват взаимодействие с партниращи фирми с 
цел реализиране на продуктите, предмет на тяхната дейност. 
В хода на работа съставят технологична карта на съответното мебелно изделие, 
познавайки основните материали, спомагателните материали и машините за производство 
на мебели и изделия от дървесина, спазвайки действащите нормативни изисквания за 
функционалните размери и качество. При извършване на трудовата си дейност по 
професията създават дигитални проекти на мебели и интериор и визуализират проектите в 
3D пространството. Придобилите трета степен на професионална квалификация по 
професията лица могат да планират, организират и контролират дейностите при създаване 
на собствена фирма за проектиране на интериор и дизайн на мебели, познавайки и 
спазвайки разпоредбите за здравословните и безопасните условия на труд и превантивните 
дейности за опазване на околната среда. 
В своята професионална дейност използват следните предмети и средства на труда: 
− 
основни и спомагателни материали, обков:  масивна дървесина, плочи от 
дървесни частици, плочи от дървесни влакна, фурнир, слоеста дървесина, шперплат, 
шкурки, лепила, лакове, бои, байцове, обков, опаковъчни материали; 
− 
ръчни инструменти и приспособления; 
− 
материали за изработване на макети: листови материали, лепила, силикон, 
пълнители, калъпи и др.; 
− 
техническа 
документация 
(чертежи, 
спецификации, 
разходни 
норми, 
инструкции, схеми); 
− 
работно облекло, лични и колективни предпазни средства;